Politivennen, 1809-01-01
Opfordring til patriotiske Medborgere, vore Kystfarvande betræffende. Den fatale Omstændighed, at Fjenden er istand til at bortsnappe vore Fartøjer lige under Kysterne af Sjælland (uden at man enten kan tillægge Skipperne nogen Skyld af Forseelse paa deres Side, da Vindstille og andre Tilfælde kunde være deres Ulykke, eller det Militære paa Landet nogen Forsømmelse, da det ikke allevegne kan være tilstede i Ulykkens Øjeblik, særdeles om Natten) saaledes som nylig har været Tilfældet under Stevns, hvor 5 af vore Skibe med Ladninger, skjøndt ved lys Dag, bleve tagne, og paa Kysten imellem dette og Helsingør, hvor ligeledes nogle ere bortsnappede ikke meget langt fra Land, alt af fjendtlige Barkasser og Baade, der overalt belure vor liden Kystfart. - Denne Omstændighed bringer En paa den Tanke, at et Selskab af Patrioter maaske kunde forene sig om, at udruste en liden Flotille til Forsvar for vore Kystfarere imellem Møen og Dragør og imellem Helsingør og Kbhavn. En saadan Flotille burde bestaae af 8 til 10 smaae Luggere, saadanne som de der i Sommer ere byggede paa Hr. Larsens og Hr. Jensens Plads, og være gode Sejlligesom ogsaa Rofartøjer, armerede hver med en lang Spundig Metalkanon, 2de smaae Haubitser og 2de store Svingbasser samt 20 Mands Besætning, foruden Føreren og Styrmand; men de skulde være indrettede til, formedelst Halvdæk og Luger, at Mandskabet i fornødent Fald kunde berge sig ombord i ondt Efteraars Vejr i 6 Dage i Rad uden at komme iland, og for at Skibene ogsaa kunde holde Søen i haardt Vejr, saaledes som de ovenmældte Hr. Larsens Kaperluggere nu nylig ere blevne indrettede. Af disse Kystfarts, Forsvarere burde 5 eller 6 Ster. være bestandig stationerede mellem Møen og Kjøge eller Dragør, og tvende af dem altid, dog særdeles om Natten opholde sig eller krydse under Stevns, og alle 5 eller 6 burde kommanderes af en Overkaptejn, der skulle føre den bedste af dem, og burde, om muligt, være en kyndig Søoffiser. De øvrige 3 eller 4 Kystluggere burde holde Station imellem dette og Helsingør og ligeledes staae under en Overkapten. Deres Hovedhensigt blev, som mældt, at forsvare vore Kystfarere paa de Punkter under Sjælland, ved at afholde smaae fjendtlige armerede Fartøjer eller en enkelt Krigserig, hvorved de kunde stifte megen Nytte for denne Stad og Landet i nærværende Krigstid; men de burde dog ogsaa have Tilladelse til, saa ofte Lejlighed gaves, at angribe og tage fjendlige Koffardiskibe eller de for Fjenden, farende saakaldte nentrale Skibe, naar saadant kunde skee, uden at forlade Kysten paa længere Afstand end 3 til 4 Mile. De Priser, som saaledes maatte gjøres, skulde tilfalde det Hal, ve til Kystliggernes Mandskab og det øvrige til Selskabet, som dermed formodentlig kunde afholde de Udgivter, der vilde fremdeles medgaae til Flotillens Vedligeholdelse og Underhold, og kunde maaske derved endog holdes ganske skadesløs. En saadan Flotille af 8 Luggere, som kurde være det mindste Tal, vilde koste foruden Armatur omtr. 30000 Rd.; Skyts og øvrige Armatur, som er meget betydeligt, kunde man vel haabe, at faae udlaant, ligesom man ogsaa maaske turde haabe, af Hs. Majestets Naade, at blive understøttet med det fornødne Mandskab, med mere, til saa gavnlig en Hensigt. Skulde man ikke kunne haabe iblandt denne Stads mange formuende Handlende og andre, at finde Patrioter nok, som have Hjerte til at interessere sig for en saa gavnlig Sag? Man meener jo! Forfatteren af dette Forslag er villig til at tegne sig for 1000 Rd. til saadant Brug, og hvo flere der maatte have Lyst til det samme, behage at melde sig hos Udgiveren af dette Blad, for at tegne sig, da man, om Subskribsionen skulde blive fuldstændig, siden kunde samles for at vedtage det Fornødne.